Η έλλειψη διάρκειας της ΑΕΚ σε άμυνα και επίθεση βοήθησε την ισπανική ομάδα να αντιδράσει από το εις βάρος της 5-0 και στο 4΄ να προηγηθεί με 12-13, πριν οι «κιτρινόμαυροι» βρουν και πάλι ρυθμό και κλείσουν το δεκάλεπτο στο +5 (24-19). Η Ένωση ήλεγξε το παιχνίδι στα πρώτα λεπτά της δεύτερης περιόδου, ξέφυγε και πάλι με διψήφια διαφορά, αλλά η Φουενλαμπράδα βρήκε τους διαδρόμους για να νέα ανατροπή (31-32 στο 16΄). Ωστόσο, οι φωνές του Μπάνκι βοήθησαν τους γηπεδούχους να αφυπνιστούν και με επιμέρους σκορ 10-2 να πάρουν το δρόμο προς τα αποδυτήρια στο +7 (41-34).